**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2022 M. VASARIO 10 D. SPRENDIMO NR. T1-2 „DĖL PLUNGĖS RAJONO SAVIVALDYBĖS 2022–2024 METŲ STRATEGINIO VEIKLOS PLANO PATVIRTINIMO“ IR JĮ KEITUSIŲ SPRENDIMŲ PAKEITIMO**

2022 m. spalio 27 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės 2022–2024 metų strateginį veiklos planą, patvirtintą Plungės rajono savivaldybės tarybos 2022 m. vasario 10 d. sprendimu Nr. T1-2 „Dėl Plungės rajono savivaldybės 2022–2024 metų strateginio veiklos plano patvirtinimo“ (kartu su 2022 m. kovo 24 d. sprendimu Nr. T1-80, 2022 m. balandžio 28 d. sprendimu Nr. T1-123, 2022 m. gegužės 26 d. sprendimu Nr. T1-142, 2022 m. birželio 23 d. sprendimu Nr. T1-160, 2022 m. liepos 28 d. sprendimu Nr. T1-186, 2022 m. rugsėjo 22 d. sprendimu Nr. T1-206), ir jį išdėstyti nauja redakcija (pridedama):

„1. 2022–2024 metų 01 Ugdymo kokybės, sporto ir modernios aplinkos užtikrinimo programos, jos tikslų, uždavinių ir priemonių asignavimų suvestinė.

1. 2022–2024 metų 02 Ekonominės ir projektinės veiklos programos, jos tikslų, uždavinių ir priemonių asignavimų suvestinė.
2. 2022–2024 metų 04 Socialiai saugios ir sveikos aplinkos kūrimo programos, jos tikslų, uždavinių ir priemonių asignavimų suvestinė.
3. 2022-2024 metų 05 Savivaldybės aplinkos apsaugos programos, jos tikslų, priemonių asignavimų suvestinė.
4. 2022-2024 metų 06 Kultūros ir turizmo programos, jos tikslų, uždavinių ir priemonių asignavimų suvestinė.
5. 2022–2024 metų 07 Savivaldybės veiklos valdymo programos, jos tikslų, uždavinių ir priemonių asignavimų suvestinė.
6. 2022–2024 metų 08 Infrastruktūros objektų priežiūros ir ūkinių subjektų rėmimo programos, jos tikslų, uždavinių ir priemonių asignavimų suvestinė“.

Savivaldybės meras

SUDERINTA:

Administracijos direktorius Mindaugas Kaunas

Strateginio planavimo ir investicijų skyriaus vedėja Žaneta Vaitkuvienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Strateginio planavimo ir investicijų skyriaus vedėjo pavaduotoja Jurgita Saldukienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2022 M. VASARIO 10 D. SPRENDIMO NR. T1-2 „DĖL PLUNGĖS RAJONO SAVIVALDYBĖS 2022–2024 METŲ STRATEGINIO VEIKLOS PLANO PATVIRTINIMO“ IR JĮ KEITUSIŲ SPRENDIMŲ PAKEITIMO“**

2022 m. spalio 12 d.

Plungė

**1. Parengto teisės akto projekto tikslai, uždaviniai, problemos esmė**. Pakeisti Plungės rajono savivaldybės tarybos 2022 m. vasario 10 d. sprendimu Nr. T1-2 „Dėl Plungės rajono savivaldybės 2022–2024 metų strateginio veiklos plano patvirtinimo“ (kartu su 2022 m. kovo 24 d. sprendimu Nr. T1-80, 2022 m. balandžio 28 d. sprendimu Nr. T1-123, 2022 m. gegužės 26 d. sprendimu Nr. T1-142, 2022 m. birželio 23 d. sprendimu Nr. T1-160, 2022 m. liepos 28 d. sprendimu Nr. T1-186, 2022 m. rugsėjo 22 d. sprendimu Nr. T1-206), patvirtintą Plungės rajono savivaldybės 2022–2024 metų strateginį veiklos planą.

**2. Kaip šiuo metu yra sprendžiami projekte aptarti klausimai.** Įstaigos vadovaujasi patvirtinto Strateginio veiklos plano priemonėmis, kurios, gavus papildomą finansavimą ar tikslinant pagal straipsnius, lėšas perskirstant iš vieno projekto kitam, yra daromi pakeitimai.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą, įstaigų planai bus lygūs su patvirtintu finansavimu.

**4. Siūlomos teisinio reguliavimo nuostatos.** Keičiamas strateginis veiklos planas.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Reikia pakeisti Plungės rajono savivaldybės tarybos 2022 m. vasario 10 d. sprendimą Nr. T1-3 „Dėl Plungės rajono savivaldybės 2022–2024 metų strateginio veiklos plano patvirtinimo“ (kartu su 2022 m. kovo 24 d. sprendimu Nr. T1-80, 2022 m. balandžio 28 d. Nr. T1-123, 2022 m. gegužės 26 d. sprendimu Nr. T1-142, 2022 m. birželio 23 d. sprendimu Nr. T1-160, 2022 m. liepos 28 d. sprendimu Nr. T1-186, 2022 m. rugsėjo 22 d. sprendimu Nr. T1-206).

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės, priėmus šį sprendimą, nėra, vertinimas neatliekamas.

**8. Nurodyti, kieno iniciatyva sprendimo projektas parengtas.** Projektas parengtas, remiantis Plungės akademiko Adolfo Jucio progimnazijos 2022 m. spalio 3 d. raštu Nr. 2-161 „Dėl Plungės rajono savivaldybės 2022–2024 metų strateginio veiklos plano patikslinimo“; Plungės „Babrungo“ progimnazijos 2022 m. rugsėjo 29 d. raštu Nr. SD-58 „Dėl pajamų už ilgalaikio ir trumpalaikio materialiojo turto nuomą plano padidinimo ir Plungės rajono savivaldybės 2022–2024 metų strateginio veiklos plano tikslinimo“; Plungės specialiojo ugdymo centro 2022 m. spalio 7 d. raštu Nr. S-146 (1.8) „Dėl Plungės rajono savivaldybės 2022–2024 metų strateginio veiklos plano tikslinimo“; Plungės Senamiesčio mokyklos 2022 m. spalio 10 d. raštu Nr. 3-145 „Dėl Plungės rajono savivaldybės 2022–2024 metų strateginio veiklos plano tikslinimo“; Plungės rajono Kulių gimnazijos 2022 m. spalio 10 d. raštu Nr. S-2022-127 „Dėl Plungės rajono savivaldybės 2022–2024 metų strateginio veiklos plano tikslinimo“; Plungės Mykolo Oginskio meno mokyklos 2022 m. spalio 4 d. raštu Nr. S-199 „Dėl Plungės savivaldybės 2022–2024 metų strateginio veiklos plano tikslinimo“; Plungės sporto ir rekreacijos centro 2022 m. spalio 4 d. raštu Nr. S-272 „Dėl Plungės rajono savivaldybės 2022–2024 metų strateginio veiklos plano tikslinimo“; Plungės lopšelio-darželio „Nykštukas“ 2022 m. spalio 7 d. raštu Nr. V10-72 „Dėl Plungės rajono savivaldybės 2022–2024 metų strateginio veiklos plano patikslinimo“; Plungės lopšelio-darželio „Pasaka“ 2022 m. spalio 3 d. raštu Nr. SD-70 „Dėl Plungės rajono savivaldybės administracijos 2022–2024 metų strateginio veiklos plano patikslinimo ir dėl 2022 metų IV ketvirčio sąmatų pakeitimo“; Plungės lopšelio-darželio „Rūtelė“ 2022 m. spalio 6 d. raštu Nr. D2-98 „Dėl Plungės rajono savivaldybės administracijos 2022–2024 metų strateginio veiklos plano patikslinimo“; Plungės lopšelio-darželio „Saulutė“ 2022 m. spalio 11 d. raštu Nr. SD-47 „Dėl Plungės rajono savivaldybės 2022–2024 metų strateginio veiklos plano tikslinimo ir 2022 m. IV ketvirčio sąmatų pakeitimų“; Strateginio planavimo ir investicijų skyriaus 2022 m. spalio 7 d. raštu Nr. A20-2393 „Dėl ekonominės ir projektinės veiklos programos lėšų plano padidinimo“, 2022 m. spalio 10 d. raštu Nr. A20-2430 „Dėl Ekonominės ir projektinės veiklos programos Europos Sąjungos paramos lėšų plano patikslinimo“ ir 2022 m. spalio 11 d. raštu Nr. A20-2445 „Dėl 02 programos priemonės „Investicijų ir kiti projektai“ biudžeto lėšų patikslinimo“; Vietos ūkio skyriaus 2022 m. spalio 3 d. raštu Nr. A20-2345 ir 2022 m. spalio 11 d. raštu Nr. A20-2438 „Dėl Plungės rajono savivaldybės 2022–2024 metų strateginio veiklos plano patikslinimo“; Plungės socialinių paslaugų centro 2022 m. spalio 11 d. raštu Nr. S-1414(1.19) „Dėl Plungės rajono savivaldybės 2022–2024 metų strateginio veiklos plano patikslinimo“; Plungės rajono savivaldybės visuomenės sveikatos biuro 2022 m. spalio 4 d. raštu Nr. SB-037, koreguotas 2022 m. spalio 3 d. raštas „Dėl 2022 metų sąmatų pakeitimo ir 2022–2024 metų sąmatų pakeitimo ir 2022–2024 metų strateginio veiklos plano patikslinimo“; Socialinės paramos skyriaus 2022 m. spalio 12 d. raštu Nr.A20-2452 „Dėl Plungės rajono savivaldybės 2022–2024 metų strateginio veiklos plano patikslinimo“; Žemaičių dailės muziejaus 2022 m. spalio 7 d. raštu Nr. 1-83 „Dėl Plungės rajono savivaldybės administracijos 2022–2024 metų strateginio veiklos plano patikslinimo ir 2022 metų biudžeto keitimo“; Jaunimo koordinatorės 2022 m. spalio 7 d. raštu Nr. A20-2416 „Dėl Plungės rajono savivaldybės 2022–2024 metų strateginio veiklos plano pakeitimo“; Vietos ūkio skyriaus 2022 m. spalio 11 d. raštu Nr. A20-2441 „Dėl lėšų perkėlimo“, Turto skyriaus 2022 m. spalio 24 d. raštu Nr. A20-2563 „Dėl 07 programos priemonės „Savivaldybės turto valdymas“ biudžeto lėšų padidinimo ir Plungės rajono savivaldybės administracijos 2022–2024 metų strateginio veiklos plano patikslinimo“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbiama.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui, Plungės paslaugų ir švietimo pagalbos centrui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Plungės akademiko Adolfo Jucio progimnazija, metų pradžioje planuodama biudžetą ir strateginį veiklos planą, neįsivertino išeitinių išmokų darbuotojams, atsižvelgiant į tai tikslina valstybės biudžeto specialiosios tikslinės dotacijos ir Savivaldybės biudžeto lėšas; Plungės „Babrungo“ progimnazija planuoja gauti papildomų pajamų už turto nuomą ir tikslina pajamų už prekes ir paslaugas lėšas; Plungės specialiojo ugdymo centras nori įsigyti ilgalaikį materialųjį turtą interaktyvų ekraną, todėl tikslina lėšas tarp straipsnių iš išlaidų persikelia į turtą; Plungės Senamiesčio mokykla papildomai gavo Savivaldybės biudžeto lėšų transporto išlaidoms padengti, taip pat planuoja daugiau surinkti pajamų už prekes ir paslaugas ir dėl numatyto įsigyti ilgalaikio materialiojo turto tikslina Savivaldybės biudžeto, valstybės biudžeto tikslinės dotacijos ir pajamų už prekes ir paslaugas lėšas; Plungės rajono Kulių gimnazija papildomai gavo Savivaldybės biudžeto lėšų transporto išlaidoms padengti, todėl didinasi Savivaldybės biudžeto lėšas; Plungės Mykolo Oginskio meno mokykla tikslinasi Savivaldybės biudžeto lėšas tarp straipsnių (mažina „Darbo užmokestis pinigais“ straipsnį ir perkelia į „Darbdavių socialinė parama pinigais“); Plungės sporto ir rekreacijos centras planuoja daugiau surinkti įstaigos pajamų (už išlaikymą), kurios nebuvo suplanuotos metų pradžioje, todėl didina pajamas už prekes ir paslaugas; Plungės lopšelis-darželis „Nykštukas“ papildomai gavo Savivaldybės biudžeto lėšų transporto išlaidoms padengti, todėl didina Savivaldybės biudžeto lėšas; Plungės lopšelis-darželis „Pasaka“ papildomai surinko pajamų (už išlaikymą) ir tikslina pajamas už prekes ir paslaugas lėšas; Plungės lopšelis-darželis „Rūtelė“, norėdamas išmokėti už dvi pirmąsias nedarbingumo dienas ir išeitinę pašalpą, tikslinasi Savivaldybės biudžeto lėšas tarp straipsnių (mažina „Darbo užmokestis pinigais“ straipsnį ir perkelia į „Darbdavių socialinė parama pinigais“); Plungės lopšelis-darželis „Saulutė“ tikslina Savivaldybės biudžeto lėšas tarp straipsnių dėl dviejų mėnesių išeitinės išmokos darbuotojui įgijusiam teisę į senatvės pensiją (mažina „Darbo užmokestis pinigais“ straipsnį ir perkelia į „Darbdavių socialinė parama pinigais“); Plungės lopšelis-darželis „Saulutė“ didina pajamų už prekes ir paslaugas lėšas, kurios gautos už vaikų išlaikymą vasaros grupėje; Strateginio planavimo ir investicijų skyrius, vadovaudamasis LR ekonomikos ir inovacijų ministerijos sutarties projektu, didina valstybės biudžeto specialiosios tikslinės dotacijos lėšas projektui „Plungės miesto Lentpjūvės gatvės rekonstravimas, kuriant investicijoms palankią aplinką“, Europos Sąjungos paramos lėšas tikslina tarp straipsnių; priemonei „Projektinės veiklos organizavimas“ didinamos Savivaldybės biudžeto lėšos 3 900 eurų, kurias perkeliame iš 8 programos priemonės „Dalyvaujamojo biudžeto įgyvendinimas“ 8 paraiškų parengimo ir pateikimo paslaugoms įsigyti  pagal 2022–2023 m. kvietimą „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“; priemonei „UAB „Plungės autobusų parkas“ veikla“ už spalio mėn. skirta papildomai 6 000 eurų apmokėti už pavėžėjimą, todėl didinamos Savivaldybės biudžeto lėšos, Plungės socialinių paslaugų centras, remdamasis Socialinės apsaugos ir darbo ministro 2022 m. rugpjūčio 10 d. įsakymu Nr. A1-530 „Dėl Lietuvos Respublikos valstybės biudžeto specialiųjų tikslinių dotacijų savivaldybių biudžetams lėšų pažangos priemonės „Gerinti socialinių paslaugų kokybę ir prieinamumą, didinti socialinės paramos veiksmingumą kriziniais atvejais šeimoje“ veiklai „Socialinės priežiūros šeimoms teikimas“ įgyvendinti 2022 metais paskirstymo savivaldybių administracijoms patvirtinimo“, didina valstybės biudžeto specialiosios tikslinės dotacijos lėšas; Plungės rajono savivaldybės visuomenės sveikatos biuras tikslina Savivaldybės biudžeto ir valstybės biudžeto specialiosios tikslinės dotacijos lėšas tarp straipsnių dėl išeitinės kompensacijos išmokėjimo ir pašalpos už dvi pirmas ligos dienas (mažina „Darbo užmokestis pinigais“ straipsnį ir perkelia į „Darbdavių socialinė parama pinigais“); Vietos ūkio skyrius, atsižvelgdamas į tai, kad Plungės miesto seniūnija iš Aplinkos apsaugos rėmimo specialiosios programos yra numačiusi įsigyti želdinių priežiūros įrangą, iš išlaidų straipsnio persikelia lėšas į turto straipsnį; Socialinės paramos skyrius vadovaudamasis Socialinės apsaugos ir darbo ministerijos kanclerio 2022 m. rugpjūčio 5 d. potvarkiu Nr. A3-96, rugsėjo 7 d. potvarkiu Nr. A3-99 ir spalio 10 d. potvarkiu Nr. A3-132 „Dėl valstybės biudžeto lėšų 2022 m. paskirstymo savivaldybių administracijoms vienkartinėms išmokoms įsikurti gyvenamojoje vietoje savivaldybės teritorijoje ir (ar) mėnesinėms kompensacijoms vaiko ugdymo pagal ikimokyklinio ar priešmokyklinio ugdymo programą išlaidoms finansuoti“, 2022 m. rugpjūčio 9 d. potvarkiu Nr. A3-98, rugsėjo 13 d. potvarkiu Nr. A3-118 ir spalio 12 d. potvarkiu Nr. A3- ,,Dėl valstybės biudžeto lėšų kompensacijoms už būsto suteikimą užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, finansuoti 2022 m. savivaldybių paskirstymo savivaldybių administracijoms“ ir Lietuvos Respublikos Socialinės apsaugos ir darbo ministro 2022 m. spalio 6 d. įsakymu ,,Dėl Lietuvos Respublikos Socialinės apsaugos ir darbo ministro 2021 m. gruodžio 30 d. įsakymo Nr. A1-983 ,,Dėl Lietuvos Respublikos valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti 2022 metais paskirstymo savivaldybių administracijoms“ pakeitimo“, tikslina valstybės biudžeto tikslinės dotacijos lėšas, Žemaičių dailės muziejus pritraukė daugiau lankytojų ir uždirbo daugiau pajamų bei patyrė daugiau sąnaudų veiklos įgyvendinimui, todėl didina pajamas už prekes ir paslaugas, o užsitęsus projekto „Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (I etapas)“, mažina Europos Sąjungos paramos lėšas; Jaunimo koordinatorė, vadovaudamasi Lietuvos Respublikos socialinės apsaugos ir darbo ministerijos kanclerio 2021 m. gruodžio 23 d. potvarkio Nr. A3-135 „Dėl valstybės biudžeto specialiųjų tikslinių dotacijų savivaldybių administracijoms patvirtinimo“ pakeitimo“, didina priemonės „Jaunimo teisių apsauga“ valstybės biudžeto specialiosios tikslinės dotacijos lėšas; Vietos ūkio skyriui priemonės „Dalyvaujamojo biudžeto įgyvendinimas“ tikslina lėšas tarp straipsnių (iš išlaidų straipsnio persikelia į turto straipsnį); Mažinamos priemonės „Savivaldybės administracijos direktoriaus rezervas“ lėšos 12 000 eurų, lėšos paskirstytos įstaigoms transporto išlaidoms padengti. Priemonės „Plungės rajono seniūnijų veikla“ lėšos perskirstomos tarp straipsnių ir trūkstami 4 600 eurų perkeliami iš priemonės „Savivaldybės administracijos veikla“ straipsnio „Darbo užmokestis pinigais“. Atsižvelgiant į turto skyriaus raštą dėl turto įsigijimui Plungės rajono savivaldybės nuosavybėn iš VšĮ Greitosios medicinos pagalbos tikslinamos priemonės „Savivaldybės turto valdymas“ lėšos (6,8 tūkst. eurų perkeliama iš priemonės „Savivaldybės administracijos direktoriaus rezervas“).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Teisingas biudžeto lėšų panaudojimas* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų

skyriaus vedėjo pavaduotoja  **\_\_\_\_\_\_\_\_\_\_\_\_\_\_\_\_\_** Jurgita Saldukienė

(pareigos) (parašas)