**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL LEIDIMO ĮSIGYTI ILGALAIKĮ MATERIALŲJĮ TURTĄ IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2022 m. spalio 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 17 punktu, Lietuvos Respublikos sveikatos priežiūros įstaigų įstatymo 36 straipsnio 3 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 8 punktu, 8 straipsniu ir 12 straipsnio 3 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28d. sprendimu Nr. T1-14, 13.2. papunkčiu ir atsižvelgdama į viešosios įstaigos Plungės rajono greitosios medicinos pagalbos 2022 m. spalio 21 d. raštą Nr. S-118 „Dėl sutikimo perduoti turtą“ ir viešosios įstaigos Plungės rajono savivaldybės ligoninės 2022 m spalio 21 d. raštą Nr. V3-611 „Dėl ilgalaikio turto perdavimo“Plungės rajonosavivaldybės taryba  nusprendžia:

1. Leisti įsigyti iš Savivaldybės biudžeto lėšų Plungės rajono savivaldybės nuosavybėn savarankiškajai funkcijai - pirminei asmens ir visuomenės sveikatos priežiūrai (įstaigų steigimas, reorganizavimas, likvidavimas, išlaikymas), išskyrus visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimui ir visuomenės sveikatos stebėsenai – įgyvendinti šiuo metu viešosios įstaigos Plungės rajono greitosios medicinos pagalbos nuosavybės teise valdomą ilgalaikį materialųjį turtą už likutinę vertę :
   1. Lengvąjį automobilį VW Tiquan 170030, valstybinis Nr. GAN609, įsigijimo metai 2012 m. birželio 25 d., įsigijimo vertė – 25 776,18 Eur, likutinė vertė 2022 m. spalio 31 d. – 264,25 Eur;
   2. Greitosios medicinos pagalbos automobilį VW Transporter T5, valstybinis Nr. JRO463, įsigijimo metai 2017 m. gegužės 8 d., įsigijimo vertė – 67 000,00 Eur, likutinė vertė 2022 m. spalio 31 d. – 6 514,81 Eur;

2. Įsigijus Savivaldybės nuosavybėn sprendimo 1.1. ir 1.2. papunkčiuose nurodytą turtą, leisti jį perduoti savarankiškajai savivaldybių funkcijai – pirminei asmens ir visuomenės sveikatos priežiūrai (įstaigų steigimas, reorganizavimas, likvidavimas, išlaikymas), išskyrus visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimui ir visuomenės sveikatos stebėsenai- įgyvendinti:

2.1.Viešajai įstaigai Plungės rajono greitosios medicinos pagalbai valdyti, naudoti ir disponuoti juo patikėjimo teise pagal turto patikėjimo sutartį iki 2023 m birželio 30 d.;

2.2.Viešajai įstaigai Plungės rajono savivaldybės ligoninei valdyti, naudoti ir disponuoti juo patikėjimo teise pagal turto patikėjimo sutartį nuo 2023 m liepos 1 d. 10 metų laikotarpiui.

3. Įgalioti:

3.1. Plungės rajono savivaldybės administracijos direktorių, o jo nesant – Administracijos direktorių pavaduojantį asmenį Savivaldybės vardu pasirašyti sprendimo 1.1. ir 1.2. papunkčiuose nurodyto turto perdavimo priėmimo aktą su viešąja įstaiga Plungės rajono greitąja medicinos pagalba.

3.2. Plungės rajono savivaldybės administracijos direktorių, o jo nesant – Administracijos direktorių pavaduojantį asmenį sprendimo 1.1. ir 1.2. papunkčiuose nurodyto turto patikėjimo sutartis su viešąja įstaiga Plungės rajono savivaldybės ligonine ir viešąja įstaiga Plungės rajono greitąja medicinos pagalba.

Savivaldybės meras

SUDERINTA:

Administracijos direktorius Mindaugas Kaunas

Turto skyriaus vedėja Živilė Bieliauskienė

Juridinio ir personalo administravimo skyriaus vedėjas Vytautas Tumas

Protokolo skyriaus vedėja Jovita Šumskienė

Sprendimą rengė Turto skyriaus vyr. specialistė Daiva Gricienė

**PLUNGĖS RAJONO SAVIVALDYBĖS ADMINISTRACIJOS TURTO**

**SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO ĮSIGYTI ILGALAIKĮ MATERIALŲJĮ TURTĄ IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“**

2022 m. spalio 21 d.

Plungė

**1. Parengto teisės akto projekto tikslai, uždaviniai, problemos esmė.** Projekto tikslas - leisti iš Savivaldybės biudžeto lėšų Plungės rajono savivaldybei įsigyti lengvąjį automobilį VW Tiquan 170030, valstybinis Nr. GAN609, įsigijimo metai, 2012 m. birželio 25 d., įsigijimo vertė – 25 776,18 Eur, likutinė vertė 2022 m. spalio 31 d. – 264,25 Eur ir greitosios medicinos pagalbos automobilį VW Transporter T5, valstybinis Nr.JRO463, įsigijimo metai 2017 m. gegužės 8 d., įsigijimo vertė – 67 000,00 Eur, likutinė vertė 2022 m. spalio 31 d. – 6 514,81 ir leisti jį perduoti Viešajai įstaigai Plungės rajono greitosios medicinos pagalbai (toliau - GMP) valdyti, naudoti ir disponuoti juo patikėjimo teise pagal turto patikėjimo sutartį iki 2023 m birželio 30 d., Viešajai įstaigai Plungės rajono savivaldybės ligoninei perduoti valdyti, naudoti ir disponuoti juo patikėjimo teise pagal turto patikėjimo sutartį nuo 2023 m liepos 1 d. 10 metų laikotarpiui, savarankiškajai savivaldybių funkcijai – pirminei asmens ir visuomenės sveikatos priežiūrai (įstaigų steigimas, reorganizavimas, likvidavimas, išlaikymas), išskyrus visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimui ir visuomenės sveikatos stebėsenai- įgyvendinti.

**2. Kaip šiuo metu yra sprendžiami projekte aptarti klausimai.** 2022 m. spalio 21 d. GMP pateikė Administracijai raštą, kad dalininkų susirinkime nusprendė turtą, nurodytą Sprendimo projekte 1.1. ir 1.2. papunkčiuose, už likutinę vertę perduoti Plungės rajono savivaldybei ir prašymą dėl nurodyto turto perdavimo naudoti ir disponuoti juo patikėjimo teise pagal turto patikėjimo sutartį iki 2023 m birželio 30 d.. 2022 m. spalio 21 d.Viešoji įstaiga Plungės rajono savivaldybės ligoninė Administracijai pateikė prašymą dėl galimybės nuo 2023 m. liepos 1 d. nurodytą Sprendimo projekto 1.1. ir 1.2. papunkčiuose turtą perduoti naudoti ir disponuoti juo patikėjimo teise pagal turto patikėjimo sutartį dešimties metų laikotarpiui. Turtas bus naudojamas ambulatorinės slaugos namuose pacientams lankyti ir pacientų pervežimui į aukštesnio lygio ligonines tolimesniam gydymui.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą, įsigytas turtas bus naudojamas savarankiškajai funkcijai- pirminei asmens ir visuomenės sveikatos priežiūrai - vykdyti.

**4. Siūlomos teisinio reguliavimo nuostatos.** Siūloma įsigyti Plungės rajono savivaldybei turtą, nurodytą Sprendimo projekte 1.1. ir 1.2. papunkčiuose, už likutinę vertę ir leisti jį perduoti Viešajai įstaigai Plungės rajono greitosios medicinos pagalbai (toliau GMP) valdyti, naudoti ir disponuoti juo patikėjimo teise pagal turto patikėjimo sutartį iki 2023 m birželio 30 d. ir Viešajai įstaigai Plungės rajono savivaldybės ligoninei perduoti valdyti, naudoti ir disponuoti juo patikėjimo teise pagal turto patikėjimo sutartį nuo 2023 m liepos 1 d. 10 metų laikotarpiui.

**5. Pateikti skaičiavimus, išlaidų sąmatas, nurodyti finansavimo šaltinius.** Savivaldybės biudžeto lėšos – 6779,06 Eur

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Nėra.

**8. Nurodyti, kieno iniciatyva sprendimo projektas yra parengtas.** Viešosios įstaigos Plungės rajono greitosios medicinos pagalbos 2022 m. spalio 21 d. raštas Nr. S-118 „Dėl sutikimo perduoti turtą“ ir Viešosios įstaigos Plungės rajono savivaldybės ligoninės 2022 m spalio 21 d. raštas Nr. V3-611 „Dėl ilgalaikio turto perdavimo“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Tarybos sprendimasturi būti išsiųstas Viešajai įstaigai Plungės rajono greitosios medicinos pagalbai ir Viešajai įstaigai Plungės rajono savivaldybės ligoninei.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Iš savivaldybės biudžeto bus skiriama 6779,06 eurų.* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Numatomas teisinis reguliavimas neprieštarauja įstatymams ir įstatymų įgyvendinamiesiems aktams.* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Daiva Gricienė